హెచ్.ఎన్. నంజే గౌడ

హెచ్.ఎన్. నంజే గౌడ (12 ఫిబ్రవరి 1935 - 19 డిసెంబర్ 2008) కర్ణాటక రాష్ట్రానికి చెందిన రాజకీయ నాయకుడు. ఆయన రెండుసార్లు లోక్‌సభ సభ్యుడిగా, నాలుగుసార్లు శాసనసభ సభ్యుడిగా ఎన్నికై డి. దేవరాజ్ ఉర్స్ మంత్రివర్గంలో నీటిపారుదల శాఖ మంత్రిగా పని చేశాడు.Will strive for development of Hassan: A. ManjuTriangular contest in BasavanagudiTributes paid to Nanje Gowda
రాజకీయ జీవితం
హెచ్.ఎన్. నంజే గౌడ ప్రజా సోషలిస్ట్ పార్టీ అభ్యర్థిగా 1962 మైసూర్ శాసనసభ ఎన్నికలలో కృష్ణరాజపేట నుండి పోటీ చేసి ఓడిపోయాడు. ఆయన ఆ తర్వాత స్వతంత్ర పార్టీలో చేరి 1967 ఎన్నికలలో అర్కల్‌గూడ్ నుండి పోటీ చేసి గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 1972 ఎన్నికలలో కాంగ్రెస్ అభ్యర్థిగా రెండోసారి ఎమ్మెల్యేగా ఎన్నికై డి. దేవరాజ్ ఉర్స్ మంత్రివర్గంలో నీటిపారుదల శాఖ మంత్రిగా పని చేశాడు.

హెచ్.ఎన్. నంజే గౌడ 1980 నుండి 1989 వరకు హసన్ నియోజకవర్గం నుండి రెండుసార్లు  లోక్‌సభ సభ్యుడిగా పని చేశాడు.

హెచ్.ఎన్. నంజే గౌడ ఆ తర్వాత భారతీయ జనతా పార్టీలో చేరి 1994 కర్ణాటక శాసనసభ ఎన్నికలలో బసవనగుడి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి వజ్రమునిపై 16936 ఓట్ల మెజారిటీతో గెలిచి శాసనసభ సభ్యుడిగా ఎన్నికయ్యాడు. ఆయన ఆ తరువాత జనతాదళ్ (సెక్యులర్) పార్టీలో చేరి 2004 శాసనసభ ఎన్నికలలో జేడీఎస్ అభ్యర్థిగా పోటీ చేసి 10671 ఓట్లతో మూడో స్థానంలో నిలిచాడు.
మరణం
హెచ్.ఎన్. నంజే గౌడ 2008 డిసెంబర్ 19న హెబ్బల్‌లో జరిగిన ఒక కార్యక్రమానికి హాజరయ్యేందుకు ఆయన కారులో వెళుతుండగా వెస్ట్ కార్డ్ రోడ్ సమీపంలో ఆయనకు శ్వాస తీసుకోవడంలో ఇబ్బంది ఏర్పడి  మరణించాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు